ಎಲ್ಲರ ಪಾಲಿನ ಹಿರೋ ಶಂಕ್ರಣ್ಣ ಆಟೋ ರಾಜನ ಸ್ಮರಿಸಿದ ನಟ ಕಿಚ್ಚ ಸುದೀಪ್ ಬೆಂಗಳೂರು, ನ.9 ಹಿ.ಸ : ಸ್ಯಾಂಡಲ್ ವುಡ್ ನಟ ದಿವಂಗತ ಶಂಕರ್ ನಾಗ್ ಅವರಿಗೆ 66ನೇ ಜನ್ಮದಿನವಾದ ಇಂದು ಅವರ ಅಭಿಮಾನಿಗಳು ಹಾಗು ನಟ ಕಿಚ್ಚ ಸುದೀಪ್ ಶಂಕರ್ ನಾಗ್ ಅವರನ್ನು ಸ್ಮರಿಸಿದ್ದಾರೆ. ನಟ ಸುದೀಪ್ ತಮ್ಮ ಟ್ವಿಟ್ಟರ್ನಲ್ಲಿ ಶಂಕರ್ನಾಗ್ ಅವರ ಫೋಟೋವನ್ನು ಹಂಚಿಕೊಂಡು, ಎಲ್ಲರ ಪಾಲಿನ ಹೀರೋ ಎಂದು ಅಡಿಬರಹ ಹಾಕಿದ್ದಾರೆ. ಅಭಿಮಾನಿಗಳು ಕೂಡ ತಮ್ಮ ಸಾಮಾಜಿಕ ಜಾಲತಾಣದಲ್ಲಿ ಶಂಕರ್ನಾಗ್ ಫೋಟೋ ಹಾಕಿ ಅವರನ್ನು ನೆನೆದಿದ್ದಾರೆ. ವಾಟ್ಸಾಪ್ ಡಿಪಿ ಹಾಗು ಸ್ಟೇಟಸ್ಗಳಲ್ಲಿ ಕೂಡು ಇಂದು ಆಟೋರಾಜನ ಫೋಟೋಗಳು ರಾರಾಜಿಸುತ್ತಿವೆ. ಶಂಕರ್ನಾಗ್ ಅಭಿಮಾನಿಗಳು ಅದರಲ್ಲೂ ಆಟೋ ಚಾಲಕರು ಎಲ್ಲರಿಗೂ ಸಿಹಿ ಹಂಚುವ ಮೂಲಕ ಶಂಕ್ರಣ್ಣನ ಹುಟ್ಟುಹಬ್ಬವನ್ನು ಆಚರಿಸಿದ್ದಾರೆ.ಶಂಕರ್ನಾಗ್ ಬಗ್ಗೆ ಎಷ್ಟು ಹೇಳಿದರೂ ಸಾಲದು. ಇಂದು ಅವರು ಬದುಕಿದ್ದಿದ್ದರೆ ಕನ್ನಡ ಚಿತ್ರರಂಗ ಅಂತಾರಾಷ್ಟ್ರಿಯ ಮಟ್ಟದಲ್ಲಿ ಬೆಳೆಯುತ್ತಿತ್ತು ಎಂಬ ಮಾತು ಮಾತ್ರ ನಿಜ. ಶಂಕರ್ನಾಗ್ ಅಗಲಿ 30 ವರ್ಷಗಳಾದರೂ ಅಭಿಮಾನಿಗಳು ಇಂದಿಗೂ ಅವರನ್ನು ಆರಾಧಿಸುತ್ತಿದ್ದಾರೆ. ಮಾಲ್ಗುಡಿ ಡೇಸ್ ಧಾರಾವಾಹಿಯನ್ನು ನಿರ್ದೇಶಿಸುವ ಮೂಲಕ ಕರ್ನಾಟಕದ ಸ್ಥಳಗಳನ್ನು ರಾಷ್ಟ್ರಮಟ್ಟದಲ್ಲಿ ಪರಿಚಯಿಸಿದ್ದರು. ಈ ಧಾರಾವಾಹಿ ಚಿತ್ರೀಕರಣಗೊಂಡಿದ್ದ ಶಿವಮೊಗ್ಗದ ಹೊಸನಗರ ತಾಲೂಕಿನ ಅರಸಾಳು ರೈಲು ನಿಲ್ದಾಣ ಇದೀಗ ಮ್ಯೂಸಿಯಂ ಆಗಿದೆ. ಹಿಂದುಸ್ತಾನ ಸಮಾಚಾರಎಂ.ಎಸ್ ಯ.ಮ